b'\n_START_ARTICLE_\nBijeli Oci\n_START_SECTION_\nSamostani i crkve\n_START_PARAGRAPH_\nPonad Cedronske doline, kod Ov\xc4\x8djih vrata (Lavljih vrata, vrata Sv. Stjepana) se nalazi crkva sv. Ane, za koju Jakovljevo protoevan\xc4\x91elje govori da je ondje nekad bila ku\xc4\x87a Joakima i Ane i da se u njoj rodila Marija. Crkva je sa\xc4\x8duvana jer su muslimani 700 godina u njoj imali \xc5\xa1kolu svog vjeronauka. Isti su ju poslije u znak zahvale dali Francuzima zato \xc5\xa1to su im pomogli u jednom od ratova. Danas ju dr\xc5\xbee belgijski Bijeli Oci, koji su dr\xc5\xbeali grkokatoli\xc4\x8dko sjemeni\xc5\xa1te. Franjevci u istoj crkvi odr\xc5\xbeavaju misu za blagdan Male Gospe i Bezgre\xc5\xa1nog Za\xc4\x8de\xc4\x87a.\n_START_SECTION_\nMediji\n_START_PARAGRAPH_\nBijeli Oci (Afri\xc4\x8dki misionari) izdaju i ure\xc4\x91uju \xc4\x8dasopis "Afrika". Trenutni ravnatelj je otac Claudio Zuccala .\n_START_SECTION_\nMisionarski rad\n_START_PARAGRAPH_\nGodine 1872. je u mjesta\xc5\xa1cu Bagamoju sagra\xc4\x91ena prva rimokatoli\xc4\x8dka crkva u Tanzaniji, u mjestu koje je bilo trgovi\xc5\xa1te robovima. Ti robovi su bili temeljem tuzemnog kr\xc5\xa1\xc4\x87anstva. Bijeli Oci su odigrali veliku ulogu ovdje, jer su otkupljivali robove, no za razliku od dotada\xc5\xa1njih kupaca, davali su im slobodu te nudili Kr\xc5\xa1tenje. Zadnja ropkinja je otkupljena 1890. godine. Ista je umrla u dubokoj starosti, kao kr\xc5\xa1\xc4\x87anka._NEWLINE_Bili su prvim misionarima u Ugandi. Do\xc5\xa1li su 1879, no morali su oti\xc4\x87i ve\xc4\x87 3 godine poslije, na pritiske domoroda\xc4\x8dkog kralja Mtese kojeg su nahu\xc5\xa1kali fanati\xc4\x8dni arapski trgovci, no vratili su se 1894. godine._NEWLINE_Tako\xc4\x91er su bili prvim misionarima u Ju\xc5\xbenoj Africi, uz oblate , prvo u Lesotu, pa odandje u J. Afriku.\n_START_SECTION_\nSveci, bla\xc5\xbeenici i sluge Bo\xc5\xbeje\n_START_PARAGRAPH_\nZa 4 ubijena Bijela oca u Tizi Ouzouu 27. prosinca 1994. te jo\xc5\xa1 15 mu\xc4\x8denika islamskog terorizma, me\xc4\x91u kojima je i biskup Orana mons. Pierre Claverie) se 6. listopada 2007. pokrenulo postupak za beatifikaciju na biskupijskoj razini. Postulator je brat Giovanni Maria Bigotto.'